[Foto’s] Die eerste sneeu is hier!Lynda Ross in Kokstad in KwaZulu-Natal het dié foto aan Snow Report gestuur Die Facebook-blad Snow Report het Saterdagoggend bevestig die eerste sneeu het in verskeie dele in die Oos-Kaap en KwaZulu-Natal geval. Lesers van Barkly-Oos en Ugie in die Oos-Kaap het foto’s ingestuur van die sneeu, en lesers van KwaZulu-Natal in Kokstad, Swartberg en Underberg het ook bevestig dit het op die hoogliggende dele gesneeu. Dit sneeu glo ook in Lady Grey in die Oos-Kaap en op die pad na Port Elizabeth via Cradock. Dit sneeu ook by die Tiffindell-ski-oord in die Oos-Kaap. Maroela Media het verlede maand berig die Matroosberg in die Wes-Kaap het met die eerste sneeu vir die jaar gespog. Besoek gerus Snow Report se Facebook-blad vir nog foto’s en ‘n video van die sneeu in Kokstad. Hiermee volg foto’s van sneeu in die Sanipas: Tiffindell-ski-oord in die Oos-Kaap (Foto: Snow Report SA)